Nú þegar menn sanka að sér súrum pungum, magálum, bringukollum og sviðakjömmum stefnir allt í að mörg þorrablót verði blásin af. Veirufaraldurinn hefur sett þessar samkomur í uppnám. Örlög Kópavogsblótsins ráðast á fundi í dag. Tvö þúsund og fjögur hundruð miðar voru í boði og þeir seldust upp á svipstundu. Veiran kom í veg fyrir blótið í fyrra. Íþróttafélögin Breiðablik, HK og Gerpla standa sameiginlega að þorrablótinu sem er á dagskrá á bóndadaginn, annan föstudag í Kórnum í Kópavogi. Olga Bjarnadóttir framkvæmdastjóri Gerplu er ekki bjartsýn á að af blótinu verði. Erfitt geti reynst að fresta því vegna þess að íþróttahúsin eru umsetin.
Þorrablót eru í uppnámi. Ákvörðun verður tekin í dag hvort Kópavogsþorrablótið stóra verður slegið af. Tvö þúsund og fjögur hundruð miðar voru í boði og seldust þeir á svipstundu.